open-index/open-wikipedia-markdown huggingface dataset:
Makakiji

**Makakiji** (Macaca) su rod majmuna Starog sveta.

## Rasprostranjenost

Sve osim jedne vrste žive u Aziji. Areal berberskog makakija je u severozapadnoj Africi (Atlas) i na Gibraltaru u Evropi. Azijske vrste pretežno naseljavaju jug i jugoistok kontinenta. Najseverniji je japanski makaki. Veliki broj vrsta živi samo na ostrvu Celebes.

## Vrste
* *M. sylvanus* grupa
** Berberski makaki, *Macaca sylvanus*
* *M. nemestrina* grupa
** Lavlji makaki, *Macaca silenus*
** Južni svinjorepi makaki, *Macaca nemestrina*
** Severni svinjorepi makaki, *Macaca leonina*
** Pagajski makaki, *Macaca pagensis*
** Siberutski makaki, *Macaca siberu*
** Crni makaki, *Macaca maura*
** Čizmasti makaki, *Macaca ochreata*
** Tonkeanski makaki, *Macaca tonkeana*
** Hekov makaki, *Macaca hecki*
** Gorontalski makaki, *Macaca nigriscens*
** Ćubasti makaki, *Macaca nigra*
* *M. fascicularis* grupa
** Makaki rakojed, *Macaca fascicularis*
** Medveđi makaki, *Macaca arctoides*
* *M. mulatta* grupa
** Rezus makaki, *Macaca mulatta*
** Tajvanski makaki, *Macaca cyclopis*
** Japanski makaki, *Macaca fuscata*
*** Jakušimski makaki, Macaca fuscata yakui
* *M. sinica* grupa
** Šrilankanski makaki, *Macaca sinica*
** Indijski makaki, *Macaca radiata*
** Asamski makaki, *Macaca assamensis*
** Tibetski makaki, *Macaca thibetana*
** Arunačalski makaki, *Macaca munzala*

## Reference

## Literatura

* Thomas Geissmann: *Vergleichende Primatologie.* Springer-Verlag, Berlin u. a. 2003, .
* Ronald M. Nowak: *Walker's Mammals of the World.* 6th edition. Johns Hopkins University Press, Baltimore MD 1999, .
* Don E. Wilson, DeeAnn M. Reeder (Hrsg.): *Mammal Species of the World. A taxonomic and geographic Reference.* Johns Hopkins University Press, Baltimore MD 2005, .

## Vanjske veze
* Macaque Monkey Brain Atlas
* Primate Info Net ''Macaca'' Factsheets
;Ostali projekti
Nikaragva (jezero)

**Jezero Nikaragva** () je sa površinom od 8,157 km² najveće jezero Centralne Amerike, koje se nalazi na jugozapadu Nikaragve.  Rijekom Tipitapa povezan je sa Jezerom Managva na sjeverozapadu. 

Najveći otok na jezeru je Ometepe sa dva vulkana, a drugi je Zapatera na sjeveru, na jugu se nalazi arhipelag Solentiname sa 36 otoka. Pored njih na jezeru ima oko 400 otočića. 

U Karipsko more ističe Rijekom San Huan, kojom brodovi plićeg gaza mogu doploviti do 
jezera. Njom su gusari tri puta napali i opljačkali grad Granadu na obali jezera Nikaragva. 

Brodski transport na jezeru je vrlo živ, jer povezuje brojna naselja duž njegovih obala. Svojevremeno su postojali planovi da se jezero i rijeka  San Huan, iskoriste za gradnju kanala između Atlantika i Pacifika (takozvani *[[Nikaragvanski kanal]]*). 

Rijekom dolaze i brojne vrste morskih riba, koje i žive u njegovim slatkim vodama, kao što su sabljarke i ajkule. 
Kako je danas vrlo urbanizirano poprilično je zagađeno. 

## Reference

## Vanjske veze

*JPL NASA: Perspective View with Landsat Overlay, Lakes Managua and Nicaragua
Colt Single Action Army

**Colt Single Action Army** također poznat i kao **Single Action Army**, **SAA**, **Model P**, **Peacemaker** (), **M1873** i **Colt .45** je revolver jedinstvenog djelovanja () sa cilindrom koji sadrži šest metaka. Dizajniran je 1872. godine za potrebe američkih oružanih snaga i federalnih službi od strane Colt's Patent Firearms Manufacturing Company – današnje Colt's Manufacturing Company – te je sljedeće godine postao standardni vojni pištolj i to ostao sve do 1892. godine.

Colt SAA se proizvodio u verzijama za preko 30 različitih kalibara i sa različitim dužinama cijevi, iako je njegov izgled ostao uglavnom isti od 1873. godine. Colt je dvaput prestao proizvoditi, ali ga je oba puta vratio zbog izuzetnbe potražnje. Ispočetka je bio izuzetno popularan među rančerima, čuvarima zakona i odmetnicima na Divljem zapadu, ali ga danas uglavnom kupuju kolekcionari i historijski rekonstruktori. Njegov dizajn je uticao na brojne modele drugih proizvođaća.

Colt SAA se navodi kao "Pištolj koji je osvojio Zapad", te je kao takav, prije svega zahvaljujući žanru vesterna, postao jedna od ikona američke kulture i vjerojatno najpoznatiji od svih revolvera ikada napravljenih.

Jedna od najpoznatijih ličnosti koja je koristila pištolj bio je američki general George S. Patton, koji ga je sa sobom nosio dok je zapovijedao trupama u Drugom svjetskom ratu; decenijama prije je, kao mladi oficir, Coltom SSA ubio dvojicu poručnika Pancha Ville prilikom američke vojne ekspedicije u Meksiku.

## Izvori

## Literatura
* 
* 
* 
* 
* 
* 
* 
* 
* 
* 
* 

## Vanjske veze

* The Colt Revolver in the American West – Single Action Army 
* Description of the Colt's Double-Action Revolver, Caliber .45, Model of 1909, by US War Department, Office of the Chief of Ordnance, 1913
* Official Safety and Instruction Manual  (.pdf)
* Modern Firearms
* Sixguns
Šlem

**Šlem**, vojni, služi za zaštitu glave. Prvobitno je bio namenjen zaštiti od mača, sablje, koplja, strele i buzdovana. Početkom 20. veka koji će iznedriti brzometnu artiljeriju i efikasno streljačko naoružanje, nametnulo je potrebu za savremenim šlemom.

Prvi moderan šlem usvojili su Francuzi, takozvani model (skraćeno M) 15 koji je trebalo da pruži zatitu od gelera i rikošetiranih tanadi (u to vreme šlem nije zamišljen da zaštiti od direktnog pogotka puščanog ili pištoljskog zrna). 
Istim putem krenuli su i Nemci koji svoju vojsku opremaju šlemom M16 dok Englezi uvode šlem "model 1". Austrougarska će usvojiti isti model šlema kao i njihovi saveznici Nemci dok će Amerika, po uključivanju u rat 1917. godine, kopirati britanski šlem.

Srpska vojska će po dolasku na solunski front dobiti francuske šlemove M15, koji sa prednje strane nose srpsku kokardu - orla sa štitom na kojme su ocila. Srpski šlem je bio kaki boje.

## Galerija

Image:Adrian helmet 1.jpg | 
Image:M1917helmet.jpg | 
Image:Brow-armor.jpg | 
Image:Stahlhelm 2.jpg | 


## Reference

## Literatura

* , August 1942.
* Stephen Bull: *An Historical Guide to Arms & Armor.* Studio Editions, London 1991, .
* Harry Kühnel (Hrsg.): *Bildwörterbuch der Kleidung und Rüstung. Vom Alten Orient bis zum ausgehenden Mittelalter* (= *Kröners Taschenausgabe.* Bd. 453). Kröner, Stuttgart 1992, .
* Christian Miks: *Vom Prunkstück zum Altmetall. Ein Depot spätrömischer Helmeteile aus Koblenz* (= *Mosaiksteine.* Bd. 4). Verlag des Römisch-Germanischen Zentralmuseums, Mainz 2008, .

## Vanjske veze

* ''Dossier: Le casque M1''  - Le casque américain de la Seconde Guerre mondiale.
Permutacija (razvrstavanje)

**Permutacija** može biti:
* Permutacija (matematika)  Permutacija u matematici
* Permutacija (lingvistika)  
* Permutacija (muzika)
Kombinacija

U matematici,  **kombinacije** je način izbora elemenata iz kolekcije, tako da (za razliku od varijacija) redosled izbora nije važan.

## Kombinacije bez ponavljanja
U kombinatorici, svaki podskup od *k (k &le; n)* različitih elemenata skupa *S* od n elemenata zove se kombinacija bez ponavljanja *k*-te klase od *n* elemenata. Poredak elemenata nije važan u kombinacijama: dva podskupa koja imaju iste elemente u drugačijem poretku čine istu kombinaciju. Broj od *k* kombinacija C(*n*, *k*) skupa koji ima *n* elemenata je:

:C_k^n = {n \choose k} = \frac{n!}{k!(n-k)!} =
  \frac{n \cdot (n-1) \cdots (n-k+1)} {k \cdot (k-1) \cdots 1}, \quad n\geq k\geq 0, \quad (n,k) \in N ,

: {n \choose k} = \frac{P(n,k)}{P(k,k)},

: P(n,k) = \frac{n!}{(n-k)!},

:(vidi faktorijel)

sledi:

: {n \choose k} = \frac{n!}{k! \cdot (n-k)!}.

Takođe, broj  \quad {n \choose k} \quad naziva se binomni koeficijent. Treba uočiti da se C_k^n može rešiti korišćenjem Paskalovog trougla.

### Primer
Jedan dobar primer za razumevanje izračunavanja broja kombinacija bez ponavljanja je igra na sreću loto. Na primer, da bismo izračunali ukupan broj kombinacija lotoa u kom se od 39 mogućih brojeva izvlači 7 brojeva, primenjujemo formulu:

:C_{7}^{39} = {39 \choose 7} = \frac{39 \cdot (39-1) \cdots (39-7+1)} {7 \cdot (7-1) \cdots 1} =

:= \frac{39 \cdot 38 \cdot 37 \cdot 36 \cdot 35 \cdot 34 \cdot 33}
  {7 \cdot 6 \cdot 5 \cdot 4 \cdot 3 \cdot 2 \cdot 1} =
  \frac{77.519.922.480}{5.040} = 15.380.937


Dakle, verovatnoća dobitka na lotou na kom se pogađa 7 od 39 brojeva je nešto manja od 1 prema 15 miliona.

## Kombinacije sa ponavljanjem
Kombinacije *k*-te klase od *n* elemenata kod kojih se jedan element može do *k* puta ponavljati zovu se **kombinacije s ponavljanjem** *k*-te klase od *n* elemenata. Broj kombinacija s ponavljanjem je:

:\bar C_k^n = \bar C_k^{n+k-1} = {n+k-1 \choose k} \quad,

: uz uslov: n\geq k\geq 0, \ (n,k) \in N.

## Povezano
* Kombinatorika
* Faktorijel

## Reference

## Reference
* 
* 
* Erwin Kreyszig, *Advanced Engineering Mathematics*, John Wiley & Sons, INC, 1999.
* 
* 

## Vanjske veze
* Topcoder tutorial on combinatorics  
* C code to generate all combinations of n elements chosen as k
* Many Common types of permutation and combination math problems, with detailed solutions 
* The Unknown Formula For combinations when choices can be repeated and order does NOT matter
* Combinations with repetitions (by: Akshatha AG and Smitha B)
* The dice roll with a given sum problem An application of the combinations with repetition to rolling multiple dice
Krompirova zlatica

**Krompirova zlatica** ili **buba krompirača** () je insekt iz familije zlatica (Chrysomelidae), veoma značajan u poljoprivredi kao štetočina krompira. Veličina tela odraslih krompirovih zlatica kreće se do 1&nbsp;cm, jarko žute (do narandžaste) su boje sa 10 uzdužnih pruga. Ovaj tvrdokrilac je poreklom sa zapada Severne Amerike, sa padina Stenovitih planina.rujna je

## Literatura

* *Welcher Käfer ist das?*, Kosmos, 
* Oswald de Kerchove de Denterghem: Le Doryphora decemlineata, in: *Bulletins d'arboriculture* 1877, p.&nbsp;239-251 + pl.

## Vanjske veze

*PotatoBeetle.org
*Whalonlab link 
*Colorado potato beetle threatens Dutch potatoes
*Polish Film Chronicle: Fight against Colorado Beetle 
*potato beetles, ''Leptinotarsa'' spp. on the University of Florida / Institute of Food and Agricultural Sciences Featured Creatures Web site
Melopsittacus undulatus

**Tigrica** (latinski *Melopsittacus undulatus*) je papiga iz potporodice Loriinae. Jedina je vrsta roda *Melopsittacus*. Žive u suhoj unutrašnjosti Australije, gdje žive već barem pet milijuna godina. Prijašnji istraživači su mislili da su tigrice bile vrsta između roda *[[Neophema]]* i *[[Pezoporus]]* zbog pruga na tijelu. Međutim, istraživanja DNK tigrica je pokazalo da su srodnije lorijima (potporodica Loriinae) i smokvinim papagajima.

## Izgled
Divlje tigrice koje nastanjuju Australiju su 18&nbsp;cm duge i 30-40 grama teške, a boja tijela je svijetlozelena sa žutom glavom. Pruge idu od glave preko leđa i krila. Kljun je maslinastozelen a noge su plavkastosive i zigodaktilne. Divlje tigrice su upadljivo manje od onih u zatočeništvu. Postoji spolni dimorfizam, jer mužjaci imaju plave nosnice, a ženke imaju smeđe kada odrastu.

### Boja
Postoje barem 32 primarne mutacije kod boje ovih papiga. Svaka od njih pripada u jednu skupinu od ovih: albinizam (potpuno ili djelomično smanjen melanin u svim tkivima ili strukturama tijela), dilucija (manja količina melanina samo kod perja), leucizam (nigdje nema melanina ili ga ima samo na perju) i melanizam (jako velika količina melanina kod perja).

## Razmnožavanje
U divljini se uglavnom razmnožavaju između lipnja i rujna na sjeveru Australije i između kolovoza i siječnja na jugu. Gnijezdo je rupa u drvetu, stubu ograde ili palom drvetu. Ženka nese 4-6 jaja, koja inkubira 18-21 dan. Obično su duga 1–2&nbsp;cm, bijela, bez ikakvih pruga. Mladi su slijepi i bespomoćni do oko 10 dana starosti, kada im se oči otvaraju i paperje počinje rasti. Pravo perje razviju sa oko 3 tjedna starosti. Sada se već može raspoznati boja perja. Mužjak počinje pomagati oko podizanja mladih. Odrasli su sa oko 6 tjedana starosti.

## Izvori

## Vanjske veze

* Tigrice - njega, ponašanje, bolesti, igračke, pripitomljavanje...
Božićna zvezda (razvrstavanje)

**Božićna zvijezda** može značiti:

* Betlehemska zvezda, nebeska pojava iz Biblije u vrijeme rođenja Isusa,
*iz toga izvedeno:
:* božićni simbol
:* božićni ukrasi
* božićna zvezda, biljka
Carlos Slim Helú

**Carlos Slim Helú** (Mexico City, 28. januara 1940.) je meksički preduzetnik, i od 2010. godine najbogatiji čovjek na svijetu.

## Život
### Mladost
Carlos Slim Helú je rođen 1940. u Mexico Cityu. Porijeklom je iz Libana. Uz dozvolu oca (Yusef Salim) sa 17 godina zarađuje svoj prvi novac na berzi i tako postaje milioner u pesosima. Njegova strategija je bila ta, da je kupovao firme na rubu propasti i kasnije ih pretvori u profitabilne. 

### Porodica
Supruga Soumaya Domit je umrla 1999.. Njegovih trojica sinova rade unutar Grupo Carso koncerna.

## Karijera
Od 1980-ih, Slim je izgradio svoje poslovno carstvo pod imenom *Grupo Carso*. Između ostalog, on je kupio lanac duhanskih trgovina, apoteke, restorane, lanac suvenirnica Sanborn, meksički dio američkog maloprodajnog lanca Searsa, kao i Condumex, proizvođača auto dijelova. 
Osim toga, on je uspostavio važne kontakte s političkim vrhom Meksika. Kada je predsjednik Carlos Salinas privatizirao 1990. državno preduzeće telekomunikacija, Telmex, onda je konzorcij na čelu s Slimom (uključujući SBC Communications i France Telecom) dobio ugovor po vrlo niskoj cijeni za samo 1,8 milijardu američkih dolara.

## Reference

## Vanjske veze

*
John Glenn

**John Herschel Glenn Jr.** [dʒɒn ˈhɜrʃəl glɛn ˈdʒunjəɹ] (Cambridge, Ohio, 18. jula 1921. – Columbus, Ohio, 8. decembra 2016.), američki pilot, inženjer, astronaut i senator. Bio je izabran 1959. od strane NASA-e kao jedan od sedmorice iz grupe *Mercury Seven* vojnih probnih pilota da postane prvi američki astronaut koji je letio sa svemirskim brodom iz programa Mercury. Glenn je letio sa svemirskim brodom *[[Friendship 7]]* i postao prvi Amerikanac koji je ostvario orbitalni let oko Zemlje i treća osoba u svemiru, nakon kosmonauta Jurija Gagarina i Germana Titova i ostvario je poluorbitalni let zajedno sa astronautima Alanom Shepardom i Gusom Grissom. Glenn je bio najmlađi Amerikanac koji je orbitirao Zemlju, i drugi najmlađi u svijetu nakon sovjetskog kosmonauta Georgija Beregovoja, koji se rodio tri mjeseca i tri dana ranije. Glenn je 1978. dobio Kongresnu astronautsku medalju časti, i bio je primljen 1990. u Kuću slavnih astronauta. Sa smrću Scotta Carpentera 10. oktobra 2013. godine, Glenn je postao posljednji preživjeli član grupe Mercury sedam.

Glenn je napustio NASA-u 16. januara 1964. godine, a sutradan je najavio planove da se kandidira za američkog senatora ispred države Ohio. Ali ozljeda sa potresom mozga koju je zadobio prilikom pada u kadi, uzrokovala je da se povuče iz utrke sljedećeg marta. On se također povukao iz marinaca 1. januara, 1965. Kao član Demokratske stranke, konačno je dobio izbore za Senat 1974. godine i služio je do 3. januara 1999. Sa smrću Edwarda Brookea 3. januara 2015. godine, Glenn je postao najstariji živući bivši senator Sjedinjenih Država.

29. oktobra 1998. godine, dok je još uvijek bio senator, postao je najstarija osoba koja je letila u svemir, a jedini koji letio u oba programa *Mercury* i *[[Space Shuttle program]]*, kada je u dobi od 77, bio član posade svemirskog broda *Discovery* u misiji pod kodnim nazivom STS-95. Dobitnik je Predsjedničke medalje za slobodu 2012. godine.

## Reference

## Literatura

*
*Fenno, Richard F., Jr. *The Presidential Odyssey of John Glenn.* CQ Press, 1990. 302 pp.
*
*

## Vanjske veze

*NASA&nbsp;— John Glenn: A Journey
*John & Annie Glenn Historic Site and Home
*John Glenn  at the National Aviation Hall of Fame
*
*
* 
*John Glenn Honored as an Ambassador of Exploration 
*John Glenn  Information at the web site of the John Glenn School of Public Affairs at The Ohio State University
*Glenn's official NASA short biography
*
* John Glenn's Flight on ''Friendship 7'', MA-6&nbsp;– complete 5-hour capsule audio recording
*John Glenn's Flight on the Space Shuttle, STS-95 
*Iven C. Kincheloe Awards
*John Glenn at the Internet Movie Database
*Glenn at Spaceacts 
*About John Glenn
*Glenn at Encyclopedia of Science
*Glenn at International Space Hall of Fame 
*Astronautix biography of John Glenn
*Spacefacts biography of John Glenn
*John Glenn Archive 
*John Glenn: Unpublished Photos  — slideshow by *Life magazine*
*John Glenn: A Life of Service — PBS Video
Para (fizika)

**Para** je gasovito stanje materije koje su u normalnim uslovima (na sobnoj temperaturi) ili krutina ili kapljevina. Para nastaje isparavanjem.
U fizici je para naziv za plin ispod kritične temperature, pa ga je moguće ukapljiti ili kondenzirati porastom pritiska.

## Izvori
Orman

**Ormar** ili **orman**, je deo nameštaja u stanovima, kancelarijama i radnim prostorijama. 
Reč ormar je latinskog porekla (*armarium*) doslovce znači: uspravani visoki sanduk za držanje, odeće, haljina i knjiga.

Klizni ormar-vrsta ormara za namještaj, ormar s kliznim vratima. Naziv je povezan s željezničkim odjeljcima: imaju vrata upravo ovog dizajna.

Ormari su namenjeni za smeštaj odeće, posteljine, knjiga i drugih kućnih ili radnih stvari. Najčešće se proizvode od drveta i lima a u novije vreme i od drugih savremenih materijala. Ranije su ih izrađivali stolari (zanatlije), ručno tako da su mogli predstavljti prava umetnička dela (ukrašavani rezbarenjem). U novije vreme se proizvode industrijski u velikim serijama ili ih proizvode (po narudžbini) „savremeni stolari“ od polugotovih materijala.

## Reference

## Literatura

* Vujaklija Milan, Leksikon stranih reči i izraza, Prosveta, Beograd, 1991. godina
* Andrews, John (2006) British Antique Furniture. Antique Collectors' Club ; p.&nbsp;226
* Bravery, Suzanne (10 May 2008), "The Linen Cupboad", Mother's Day Address at Eryldene (PDF), Gordon, NSW: Eryldene Trust, retrieved 30 March 2009

## Vanjske veze
Un marito per Anna Zaccheo

***Un marito per Anna Zaccheo*** () je italijanski igrani film snimljen 1953. godine u režiji Giuseppea De Santisa. Po žanru je drama, a naslovna protagonistica, čiji lik tumači Silvana Pampanini, je mlada i lijepa djevojka iz radničke porodice u Napulju koja se zaljubi i zaruči za mornara (čiji lik tumači Massimo Girotti). Radnja prikazuje kako za vrijeme njegove odsutnosti za moru započinje karijeru fotomodela, ali je tom prilikom siluje njen poslodavac (čiji lik tmači Amedeo Nazzari), nakon čega će je svi, pa i njen zaručnik, odbaciti kao "pokvarenu robu". Nakon premijere je *Un marito* dobio loše kritike, koji su mu zamjerali preveliku melodramatičnost te ga uspoređivali sa tada popularnim fotoromanima. Kasniji kritičari su, međutim, u njemu pronašli za tadašnju italijansku kinematografiju neuobičajeno eksplicitan feminizam.

## Vanjske veze
*
* 
* Adriano Aprà, La messa in scena del sentimento: Un marito per Anna Zaccheo
Nemicolopterus

***Nemicolopterus*** je rod pterosaura pterodaktiloida opisan 2008. godine. *N. crypticus* je nomenklaturni tip i jedina poznata vrsta. Naziv roda, *Nemicolopterus*, potiče iz sljedećih grčkih riječi: "Nemos", što znači "šuma"; "ikolos", što znači "stanovnik"; i "pteros", što znači "krilo". Naziv vrste, *crypticus*, potiče od "kryptos", što znači "skriven". Prema tome, *Nemicolopterus crypticus* znači "Skriveni leteći stanovnik šume". Nastanjivao je jeholsku biotu prije 120 miliona godina.

*N. crypticus* je poznat iz jednog fosila, kataloški broj IVPP V-14377, u kolekciji Instituta za paleontologiju kičmenjaka i paleoantropologiju u Pekingu, Kina. Fosil je prikupljen u Formaciji Jiufotang, koja je nastala tokom aptija, prije 120 miliona godina. Otkriven je na lokalitetu Luzhhouou grada Yaolugou, okruga Jianchang u zapadnoj Provinciji Liaoning (sjeveroistočna Kina).

Raspon krila od malo manje od 25&nbsp;centimetara čini *N. crypticus* manjim od svih pterosaura, izuzevši nekoliko tek izleglih jedinki. Taj primjerak još uvijek nije sasvim odrastao, ali Wang et al. (2008) navode količinu srastanja kostiju i okoštavanja nožnih prstiju, trbušna rebra i prsnu kost kao znak da je u pitanju bila neodrasla jedinka, a ne tek izlegla. Darren Naish je na svom popularnom weblogu tvrdio da je, zbog činjenice da su pterosauri bili izraženi potrkušci, do srastanja kostiju i okoštavanja moglo doći veoma rano, te bi stoga *Nemicolopterus* mogao biti tek izlegla jedinka roda *[[Sinopterus]]*.

*Nemicolopterus* je bezub pterosaur. Wang et al. (2008) zaključili su da je on primitivan prelazni oblik između Pteranodontoidea i Dsungaripteroidea. Iako je *Nemicolopterus* sićušan, neki pripadnici tih grupa kasnije su se razvili u neke od najvećih letećih životinja na svijutu, a među njima i *[[Quetzalcoatlus]]*.

*Nemicolopterus* također pokazuje jasne prilagodbe nožnih prstiju i kandži hvatanju za grane. Većina pterosaura poznata je iz morskih slojeva, što znači da su vjerovatno lovili ribe iz mora i slijetali na plaže ili litice. *Nemicolopterus* je, s druge strane, jedan od nekolicine poznatih pterosaura koji su živjeli u unutrašnjosti kontinenta i vjerovatno lovili insekte i spavali u krošnjama drveća. Međutim, vrijedno je spomena da linija tapežarida iz tog vremena (kao što je *Sinopterus*, koji bi mogao biti sinoniman sa *Nemicolopterus*) također pokazuje izražene prilagodbe penjanju.

## Povezano
* Veličina pterosaura

## Izvori

## Vanjske veze
* Preliminarna restauracija skeleta od strane paleoumjetnika Johna Conwaya 
* Najmanji pterodaktil ikada bio je veličine vrapca
Giorni d'amore

***Giorni d'amore*** (; ) je italijansko-francuski igrani film snimljen 1954. godine u režiji Giuseppea De Santisa. Po žanru je mješavina komedije i drame. Protagonisti, koje tumače Marcello Mastroianni i Marina Vlady, su mladić i djevojka iz italijanske provincije, koji su neradvojni od djetinjstva, a odnedavno i zaljubljeni, ali čije planove za brak priječi to što jednostavno nemaju novaca za raskošno vjenčanje koje diktiraju lokalni običaji. Radnja prikazuje kako odluče pobjeći i vjenčati se izvan prebivališta kako bi svoje porodice stavili pred gotov čin. *Giorni d'amore* je godine 1955. osvojio Zlatnu školjku na Filmskom festivalu u San Sebastianu.

## Uloge
* Marcello Mastroianni ... Pasquale Droppio
* Marina Vlady ... Angela Cafalla
* Giulio Calì ... Pietro Cafalla, nonno di Angela
* Angelina Longobardi ... Concetta Cafalla, madre di Angela
* Dora Scarpetta ... Nunziata, sorella di Angela
* Fernando Jacovolta ... Adolfo Cafalla, fratello di Angela
* Renato Chiantoni ... Francesco, zio di Angela
* Lucien Gallas ... Oreste Droppio, padre di Pasquale
* Cosimo Poerio ... Onorato Droppio, nonno di Pasquale
* Pina Gallini ... Filomena Droppio, nonna di Pasquale
* Angelina Chiusano ... Loreta Droppio, madre di Pasquale
* Franco Avallone ... Leopoldo Droppio, fratello di Pasquale
* Santina Tucci ... Teresa Droppio, sorella di Pasquale
* Gildo Bocci ... Il maresciallo
* Pietro Tordi ... Il parroco

## Reference

## Vanjske veze
*
Primijenjena matematika

**Primijenjena matematika** je grana matematike koja se bavi matematičkim tehnikama koje se koriste u primjenama matematičkog znanja na druge oblasti.

## Korisnost primijenjene matematike

historijski, matematika je bila najvažnija u prirodnim naukama i inženjerstvu. Međutim, nakon Drugog svjetskog rata, oblasti van fizikalnih nauka izrodile su nove oblasti matematike, kao što je teorija igara, koja je izrasla iz ekonomski razmatranja, ili neuronska mreža, koja je iznikla iz proučavanja mozga u neurologiji, ili bioinformatika, zbog važnosti analiziranja velike količine podataka u biologiji.

Pojavom računara stvorene su nove aplikacije, za proučavanje i upotrebu samoih novih računarskih tehnologija (informatika, koja koristi kombinatoriku, formalnu logiku i teoriju rešetki), kao i korištenje računara za proučavanja problema koji su se pojavili u ostalim oblastima nauke (nauka izračunavanja), kao i proučavanja matematika izračunavanja (numerička analiza). Statistika je, najvjerovatnije, najšire rasprosranjenija upotreba matematike u društvenim naukama, ali i druge oblasti matematike se pokazuju korisnim u ovim disciplinama, posebno u ekonomiji i nauci o upravljanju.

## Povezano
* Računska nauka i inženjerstvo

## Literatura
* William J. Clark, Robert A. Brechner: *Applied Basic Mathematics*, Addison Wesley, 2008, .
* Kenneth Eriksson, Donald Estep, Claes Johnson: *Angewandte Mathematik: Body & Soul*, Springer Verlag, 2004/05, mehrere Bände, , 978-3540228790, 978-3540214014.
* Norbert Herrmann: *Mathematik ist überall*, Oldenbourg Verlag, 2007, . 
* James P. Keener: *Principles Of Applied Mathematics*, Westview Press, 2000, .
* Burkhard Lenze: *Basiswissen Angewandte Mathematik -Numerik, Grafik, Kryptik-*, W3L-Verlag, 2007, .
* J. David Logan: *Applied Mathematics*, Wiley-Interscience, 2006, .
* Josef Trölß: *Angewandte Mathematik mit MathCad*, Springer Verlag, 2007/08, mehrere Bände, , 978-3211711781, 978-3211767467, 978-3211767481.

## Vanjske veze

* Society for Industrial and Applied Mathematics (SIAM).
Uomini e lupi

***Uomini e lupi*** () je italijansko-francuski igrani film snimljen u režiji Giuseppea De Santisa i premijerno prikazan početkom 1957. godine. Radnja je smještena u zabačene planiske oblasti regije Abruzzo u Centralnoj Italiji, čijem stanovništvu, koje se bavi stočarstvom, glavnu napast predstavljaju vukovi koji im napadaju i ubijaju stoku. Protagonisti, koje tumače Pedro Armendariz i Yves Montand, su Giovanni i Ricuccio, dvojica lupara, profesionalnih lovaca na vukove koji postaju žestoki suparnici, dijelom i zbog toga što Giovannijevu supruga Teresu (čiji lik tumači Silvana Mangano) počinje privlačiti mladi Ricuccio. De Santis je film namjeravao napraviti u neorealističkom stilu, iako je za njega koristio za takvu vrstu ostvarenja dotada atipični film u boji. Problemi sa vremenskim neprilikama su, međutim, De Santisa natjerali da umjesto na lokacijama selo gdje se odvija radnja rekonstruira u studiju; kasnije se javno odrekao filma, objasnivši da su mu producenti protiv volje nametnuli završetak.

## Uloge

* Silvana Mangano: Teresa 
* Yves Montand: Ricuccio 
* Pedro Armendáriz: Giovanni 
* Irene Cefaro: Bianca
* Guido Celano: Don Pietro 
* Giulio Calì: Nazareno 
* Euro Teodori: Amerigo 
* Giovanni Matta: Pasqualino 
* Maria Zanoli 
* María Luisa Rolando

## Izvori

## Vanjske veze
*
*
The Adventures of Tintin (film)

***Pustolovine Tintina*** () je američko-novozelandski animirani film snimljen 2011. godine u režiji Stivena Spilberga. Predstavlja adaptaciju popularne serije stripova o Tintinu belgijskog crtača Eržea. Naslovni protagonist, kome glas pozajmljuje Džejmi Bel, je mladi belgijski novinar koga potraga za dobrom pričom vodi u potragu za skrivenim blagom, tokom koje će doživeti niz pustolovina na različitim kontinentima. *Pustolovine Tintina* su bile prvi Spilbergov celovečernji animirani film, odnosno prvi film koji je snimio u 3D tehnici. Pri tome je koristio najsavremenije tehnike računarske animacije, uključujući beleženje pokreta glumaca koji su služili za animaciju likova.

Ostvario dobru zaradu na bioskopskim blagajanama i naišao je na dobar prijem kod kritičara, koji su ga često poredili sa Spilbergovim filmom *[[Otimači izgubljenog kovčega]]* iz 1981. Bio je nominovan za nagrade Oskar i BAFTA, i osvojio je nagradu Zlatni globus za najbolji animirani film.

## Uloge

## Izvori

## Vanjske veze

* 
* 
* 
* 
* 
* 
* Guide to other screen adaptations of ''Tintin'' at Tintinologist.org
* Guns in movie.
Zlatna školjka

**Zlatna školjka** (; ) je najveća nagrada koja se dodjeljuje filmovima prikazanim na Filmskom festivalu u San Sebastiánu. Pod ovim imenom se dodjeljuje od 1957. Godine 1953. i 1954. se dodjeljivala pod imenom **Gran Premio** (), a 1955. i 1956. pod imenom Srebrna školjak. Ukupno pet režisera je nagradu odvojilo više od jednom - : američki režisert Francis Ford Coppola (1969. i 1984. godine), španski režiser Manuel Gutiérrez Aragón (1982. i 1986. godine), meksički režiser Arturo Ripstein (1993. i 2000. godine), iranski režiser Bahman Ghobadi (2004. i 2006. godine) i španski režiser Imanol Uribe (1994. i 1996. godine).

## Pobjednici

označava prvu pobjedu neke zemlje

## Vanjske veze
*    
* San Sebastián International Film Festival at the Internet Movie Database
La nonna Sabella

***La nonna Sabella*** () je italijansko-francuska crno-bijela filmska komedija snimljena 1957. u režiji Dina Risija. Predstavlja adaptaciju istoimenog romana Pasqualea Feste Campanilea, koji je sudjelovao u pisanju scenarija. Naslovni lik, čiji lik tumači Tina Pica, je stara, ali bogata i uticajna žena koja se našla na samrti, a što izaziva niz komičnih situacija kada se oko nje okupe članovi porodice želeći dobiti nasljedstvo. Radnja prikazuje kako dolazak njenog mladog unuka (koga tumači Renato Salvatori) izazove blagotvorni efekt po zdravlje bake Sabelle, a što dodatno komplicira situaciju. La nonna Sabella je osvojila Zlatnu školjku na Filmskom festivalu u San Sebastianu. Sljedeće godine je snimljen nastavak pod naslovom *[[La nipote Sabella]]*.

## Uloge
*Tina Pica: Baka Sabella
*Peppino De Filippo: Emilio Mescogliano
*Sylva Koscina: Lucia
*Renato Salvatori: Raffaele Renzullo
*Rossella Como: Evelina Mancuso
*Paolo Stoppa: Evaristo Mancuso
*Dolores Palumbo: Carmela Renzullo
*Renato Rascel: Don Gregorio
*Mimo Billi: Eusebio
*Nino Vingelli

## Uzvori

## Vanjske veze
*
Sierra maldita

***Sierra maldita*** () je španski crno-bijeli igrani film snimljen 1954. godine u režiji Antonija del Ama. Radnja se događa u planinskom selu koje je podijeljeno na dva dijela - donjin i relativno imućni, i gornji, gdje se vjeruje da su sve žene nerotkinje. Protagonist, koga tumači Rubén Rojo, je mladić iz donjeg dijela koji se zaljubi u djevojku iz gornjeg dijela (čiji lik tumači Lina Rosales). *Sierra maldita* je prikazana na filmskom festivalu u San Sebastianu gdje je osvojila Veliku nagradu.

## Vanjske veze
*
La nipote Sabella

***La nipote Sabella*** () je italijanska crno-bijela filmska komedija snimljena 1958. godine u režiji Giorgia Bianchija. Predstavlja nastavak filma La nonna Sabella iz prethodne godine. Protagonisti, koje tumače Renato Salvatori i Sylva Koscina, su Rafeale i Lucia, mladi bračni par koje na medenom mjesecu prati Rafaelova bogara, ali tiranska baka Sabella (čiji lik tumači Tina Pica). Radnja prikazuje komplikacije koje nastatnu na Sabellinom imanju tokom njenog odsutstva.

## Literatura
*Catalogo Bolaffi del cinema italiano 1955/1965 a cura di Gianni Rondolino

## Vanjske veze
*
Hippohyus

***Hippohyus***  je izumrli rod životinja nalik svinji, koji je živio u miocenu. 
## References

## References
Ewa chce spać

***Ewa chce spać*** () je poljska crno-bijela filmska komedija snimljena 1958. godine u režiji Tadeusza Chmielewskog. Naslovna protagonistica, čiji lik tumači Barbara Kwiatkowska, je mlada djevojka koja usred noći doputuje u grad kako bi započela studij, ali otkriva kako joj nije osiguran smještaj. Radnja prikazuje njene napore da pronađe mjesto na kome bi mogla prenoćiti, pri čemu ulazi u niz komičnih pustolovina kada se ispostavi da su gotovo svi stanovnici grada kriminalci. *Ewa chce spać* je predstavljala cjelovečernji debi Chmielewskom, koji je, pak, u svrhu gpromocije filma organizirao lažni natječaj za glavnu glumicu, a koji je osvijila Kwiatkowska. Film je doživio izuzetnu gledanost, i od Kwiatkowske učinio zvijezdu. Kritičari su posebno bili impresionirani kombiniranjem crnog humora i nadrealizma. *Ewa chce spać* je bila prikazana na filmskom festivalu u San Sebastianu gdje je osvojila Zlatnu školjku.

## Vanjske veze
* 
* 
* 
* 
* 
* *[http://www.akademiapolskiegofilmu.pl/pl/historia-polskiego-filmu/filmy/ewa-chce-spac/24 Ewa chce spać]* w bazie Akademii Polskiego Filmu
Romeo, Julie a tma

***Romeo, Julie a tma*** () je čehoslovački crno-bijeli igrani film snimljen 1959. godine u režiji Jiříjha Weissa. Predstavlja adaptaciju istoimenog romana Jana Otčenáška koji je također sudjelovao u izradi u scenarija. Radaja se događa u Pragu 1942. godine, u vrijeme kada je Češka bila pod njemačkom okupacijom, a njeno stanovništvo izloženo brutalnim represalijama nakon atentata na Reinharda Heydricha. Protagonist, koga tumači Ivan Mistrík, je češki gimnazijalac koji na tavanu svoje kuće odlučuje sakriti mladu Jevrejku (čiji lik tumači Daniela Smutná), te se u nju sa vremenom zaljubi. Romeo, Julie a tma je prikazan na Filmskom festivalu u San Sebastianu gdje je osvojio Zlatnu školjku.

## Vanjske veze
* 
* 
*
Kelp

**Kelpi** (lat. **Laminariales**) su red velikih smeđih algi, koje žive u podvodnim "šumama" u plitkim dijelovima oceana.

Organizmi zahtjevaju vodu bogatu hranjivim tvarima, na temperaturi između 6 i 14&nbsp;°C. Poznati su po velikoj brzini rasta; rodovi *[[Macrocystis]]* i *[[Nereocystis]]* mogu narasti i do 50 centimetara dnevno, pa dosegnu konačnu veličinu od 30 do 80 metara.

## Morfologija
Kod većine kelpa talus se sastoji od listolikih struktura, koje se šire sa "stabljike". Sustav malih korijenčića omogućuje kelpu da se pričvrsti za oceansku podlogu. Američke vrste, kao što je *Nereocystis lueteana*, sadrže mjehuriće ispunjene zrakom (pneumatociste), koji se nalaze na početku listova blizu stabljike. Oni uspravljaju stabljiku kelpa prema površini.

## Rast i razmnožavanje
Kelp počinje rasti u podnožju meristema, gdje se listovi i stabljika sastaju. Rast može biti ograničen djelovanjem ježinaca. Životni ciklus kelpa uključuje stadije diploidnog sporofita i haploidnog gametofita. Haploidna faza počinje kada zreli organizam otpusti velik broj spora, koje klijaju, pa postanu muški ili ženski gametofit. Iz spolnog razmnožavanja proizlazi stadij diploidnog sporofita, koji se razvija u zrelu jedinku.

## Zaštita
Čovjek može dosta utjecati na degradaciju šuma kelpa. Prekomjerni ribolov u ekosustavima u blizini obale dovodi do prevelikog porasta populacija biljojednih životinja. To lako može dovesti do toga da šuma kelpa postane gola zemlja s vrlo malim brojem živih vrsta. Osim prekomjernog lova, velike prijetnje staništima ovih algi su zagađenje vode, skupljanje kelpa, klimatske promjene i invazivne vrste.

## Galerija

Datoteka:Brown algae hi.jpg|*[[Ecklonia cava]]* 
Datoteka:Laminariaceae.jpg|*[[Saccharina latissima]]*, *[[Laminaria digitata]]* i *[[Laminaria hyperborea]]* 
Datoteka:Saccharina_latissima.jpg|*[[Saccharina latissima]]*
Datoteka:Giantkelp2 300.jpg|*[[Macrocystis pyrifera]]* 
Datoteka:Laminaria hyperborea - Köhler–s Medizinal-Pflanzen-214.jpg|*Laminaria hyperborea*


## Izvori

## Vanjske veze
Divovski kelp

**Divovski kelp** (lat. *Macrocystis pyrifera*) je vrsta smeđe alge iz reda kelpa. Rasprostranjena je uz obale istočnog Pacifika, od Baje Californije do Aljaske, a može se naći i blizu Južne Amerike, Južne Afrike i Australije. Raste u gustim podvodnim područjima, koja se zovu šume kelpa i pružaju stanište brojnim morskim životinjama.

## Opis
Divovski kelp najveća je od svih algi, a ime je dobio po svojoj nevjerojatnoj veličini. Može narasti i do 50 metara u duljinu. Stabljika se uzdiže iz korijenskog sustava. i grana se tri ili četiri puta. Za stjenovito dno pričvršćuje se korijenčićima.

Sadrži pneumatociste, mjehuriće ispunjene zrakom na početku svakog lista. Oni mu pomažu da se održi na vodi i da listovi skupe potrebnu svjetlost za obavljanje procesa fotosinteze. Jedan je od najbrže rastužih organizama na planetu Zemlji. Raste oko pola metra dnevno da bi dosegla veličinu od 45 metara.

Slična vrsta, ali mnogo manja vrsta, *M. integrifolia* raste samo do šest metara duljine. Živi na stijenama obala Tihog oceana u Sjevernoj (Britanska Kolumbija i Kalifornija) i Južnoj Americi.

## Akvakultura
*M. pyrifera* se godinama koristi kao izvor hrane, jer sadrži brojne korisne tvari, kao što su jod, kalij, te mnoge, minerale, vitamine i ugljikohidrate. Izvor je potaše, kao i natrijeva alginata, koji služi kao emulgator u prehrambenoj industriji.

## Izvori
* Abbott, I A & G J Hollenberg. (1976.)  *Marine Algae of California.* California: Stanford University Press. 
* Agardh, C A. (1820.) *Species algarum rite cognitae, cum synonymis, differentiis specificis et descriptionibus succinctis.* Vol. 1, Part 1, pp. [i-iv], [1]-168. Lund: Berling.
*Buschmann, A. H., Hernández-González, M. C., Astudillo, C., Fuente, L. d. l., Gutierrez, A., & Aroca, G. (2005.). Seaweed cultivation, product development and integrated aquaculture studies in Chile. *World Aquaculture, 36*(3), 51-53.
* Cribb, A B. (1953.) ''Macrocystis pyrifera'' (L.) Ag. in Tasmanian waters *Australian Journal of Marine and Freshwater Research* **5 (1):**1-34.
*Cruz-SuÁRez, L., Tapia-Salazar, M., Nieto-LÓPe

## Vanjske veze

## Galerija

Datoteka:Giantkelp2 300.jpg|Kelpovi listovi plutaju na površini.
Datoteka:CAS Macrocystis 4.JPG|Korijen male jedinke.
Datoteka:Scuba diver in kelp forest.jpg|Ronilac u šumi kelpa.
Datoteka:Kelpharvest 300.jpg|Kelp harvest.
Jadranski bračić

**Jadranski bračić** (lat. *Fucus virsoides*) je endemična vrsta smeđe alge iz Jadranskog mora, poglavito u njegovom sjevernom dijelu. Raste na stjenama uz morsku obalu u zoni mediolitorala (zona plime i oseke), na mjestima jakih strujanja.

Pripada porodici bračića (Fucaceae). Tamnosmeđe je do maslinastosmeđe boje, ima sluzavo tijelo koje ga štiti od isušivanja u vrijeme oseke. Listovi su mu lepezasto razgranati, a može narasti od 10 do 15 centimetara. Talusom je pričvršćen za kamenu podlogu.

Razmnožava se spolno u vodi. Organi za razmnožavanje (muški anteridij i ženski oogonij) nalaze se u rasplodnim jamicama (konceptakuli) na kraju zrelih listova u vršnom zadebljanju (receptakul) sa aerocistama. Aerociste su ispunjene plinom, a zadatak aerocista kod algi je da je održavaju u uspravnom položaju poput plovka.

Izbjegava onečišćena područja i živi samo u bistrom i čistome moru pa je prirodni pokazatelj njegove čistoće.

## Zaštita
Ova vrsta je ugrožena zbog onečišćenje i degradacija staništa, te je strogo zaštićena prema Pravilniku o proglašavanju divljih svojti zaštićenim i strogo zaštićenim (NN 7/06 i NN 99/09).sex

## Izvori
ParaNorman

***Paranorman*** () je američki animirani film studija Lajka iz 2012. godine. Naslovni protagonist, kome glas pozajmljuje Kodi Smit-Makfi, je 11-godišnji dečak iz gradića u Masačusetsu koji otkriva spsoobnost da komunicira sa mrtvima. Radnja prikazuje kako ga ona čini "abnormalnim" kod članova porodice, ali i kako će dobro doći kada se grad suoči sa apokaliptičkim armijama zombija.

Uprkos skromnoj zaradi na bioskopskim blagajnama , *Paranorman* je naišao na dobar prijem kod kritičara i bio je nominova za nagrade Oskar i BAFTA u kategoriji Najbolji animirani film. Posebne je pohvale dobio kod američke LGBT zajednice, sa obzirom da je jedan od glavnih likova gej, a što je prvi takav slučaj u jednom mainstream animiranom filmu namenjenom porodičnoj publici , odnosno što bi zahvaljujući tome homoseksualnost bila prihvaćena kao potpuno normalna od strane mladih generacija.

## Uloge

## Reference

## Vanjske veze
* 
* 
* 
* 
* 
* 
* ''ParaNorman'' DVD & Blu-ray  at Universal Studios Home Entertainment
* Official novel website
Elsa Morante

**Elsa Morante** (; Rim, 18. avgust 1912 — Rim, 25. novembar 1985) je bila jedna od najvećih italijanskih pesnikinja i književnica.

## Biografija

Rođena je u Rimu 18. avgusta 1912. godine.
Njena majka je bila Jevrejka i radila kao učiteljica u Rimu a otac je radio kao poštar.

Uprkos tome što je njena porodica bila siromašna Elsa je uspela da završi klasičnu gimnaziju.

Zbog ekonomskih i porodičnih razloga nije uspela da završi fakultet, počela je da radi kao učiteljica u školi i da daje privatne časove italijanskog, latinskog i grčkog jezika.

Bila je veoma mlada kada je počela prvi put da piše mini-romane, da se bavi poezijom i ozbiljnom literaturom.

Njene priče su uvek bile objavljivane iako je u to vreme u Italiji Fašizam bio na vlasti.

Stekla je brzo veliku popularnost i baš zbog toga Fašistički režim nije mogao direktno da je napadne jer bi to izazvalo bes Italijana.

1936. godine upoznala je poznatog italijanskog pisca Alberta Moraviju a u aprilu 1941. godine udala se za njega.

Pri kraju Drugog Svetskog Rata Elsa i Alberto morali su pobeći iz Rima koji je bio tada pod nemačkom okupacijom.

Elsa Morante i Alberto Moravija su se razveli 1961. godine a taj događaj je posebno uticao na rad književnice kao i na njenu psihu.

Elsa Morante je pokušala da izvrši samoubistvo 1983. a umrla je 1985. zbog infarkta nakon jedne hiruške operacije.

## Dela
Najpoznatija dela Else Morante su:
* *Neistina i Čini* (),
* *[[Arturovo ostrvo (roman)|Arturovo ostrvo]]* (), 
* *Andaluzijski šal* (), 
* *[[La storia (roman)|Istorija]]* (), 
* *Ulica Anđela* (), 
* *Deca spašavaju svet* () 
* *Tajna igra* ().
L'isola di Arturo (roman)

***L'isola di Arturo*** () je roman italijanske književnice Else Morante objavljen 1957. godine. Naslovni protagonist je Arturo, djećak koji 1930-ih odrasta na otoku Procida u Napuljskom zaljevu. Radnja prikazuje njegov odnos sa, uglavnom odsutnim ocem Wilhelmom, koji se zakomplicira nakon ženidbe sa Nunziatellu, 17-godišnju djevojku koja je jedva starija od Artura, koji se u nju zaljubi, a naknadno otkrije da mu je otac bio u zatvoru i prakticirao homoseksualne odnose.

L'isola di Arturo je osvojio nagradu Premio Strega. Godine 1962. je po njemu snimljen istoimeni film u režiji Damiana Damianija.
L'isola di Arturo (film)

***L'isola di Arturo*** () je italijanski crno-bijeli igrani film snimljen 1962. u režiji Damiana Damianija. Po žanru je drama i predstavlja adaptaciju istoimenog romana Else Morante. Naslovni protagonist, koga tumači Vanni De Maigret je Arturo, 15-godišnji dječak koji je cijeli život proveo na otoku Procida u Napuljskom zalivu. Radnja prikazuje njegov odnos sa uglavnom odsutnim ocem (čiji lik tumači Reginald Kernan), suočavanje sa njegovom novom 17-godišnjom suprugom (čiji lik tumači Kay Meersman) u koju se Arturo zaljubi, ali i otkriće kako mu je otac dugo vremena proveo u zatvoru i održavao homoseksualne veze. *L'isola di Arturo* je prikazan na Filmskom festivalu u San Sebastianu gdje je osvojio Zlatnu školjku.

## Vanjske veye
*
Divizija

Sastavljena je od nekoliko regimenti ili brigada. Po pravilu, brojna jačina divizije je od 10.000 do 30.000 vojnika. U ratnim uslovima djeluje decentralno i samostalno.

**Divizija** je naziv za najveću taktičku vojnu jedinicu u mnogim vojskama, ali koja također može obavljati i zadatke strateškog značaja.

Postoji u sva tri glavna roda oružanih snaga - u kopnenoj vojsci, ratnom zrakoplovstvu i mornarici, ali se najčešće koristi u kopnenoj vojsci.

U kopnenoj vojsci se obično sastoji od 3-5 pukova, odnosno 3-4 brigade, te broji između 10.000 i 20.000 ljudi. Komandira joj oficir u rangu generala, odnosno general-major, general-potpukovnik ili divizijski general. Ponekad djeluje u sklopu korpusa. Namjenski podijeljena (brdska, udarna itd.), može biti motorizirana, oklopna, djelimično motorizirana ili pješadijska.

Divizije je prvi put uvela Francuska za vrijeme revolucionarnih ratova, a tada su je usvojile sve države. Dugo vremena se vojna moć neke države mjerila brojem divizija. U posljednje vrijeme se koncept divizije napušta u prilog brigada.

## Povezano
*Četa
*Puk
*Brigada
*Bataljon

## Reference

## Literatura

* 
* 
* 
*
*
* 
* *Der Feldzug von 1866 in Deutschland.* Anlagenband. Redigiert von der kriegsgeschichtlichen Abteilung des Großen Generalstabes. Mittler, Berlin 1867, Anlage 28.
* Hein: *Das kleine Buch vom Deutschen Heere. Ein Hand- und Nachschlagebuch zur Belehrung über die deutsche Kriegsmacht.* Nach den neuesten Bestimmungen bearbeitet. Lipsius & Tischer, Kiel u. a. 1901, (Reprint: Weltbild-Verlag, Augsburg 1998, ).
* *Histories of the two hundred and fifty-one divisions of the German Army which participated in the war (1914–1918).* Compiled from records of intelligence section of the General Staff, American expeditionary forces, at general headquarters, Chaumont, France, 1919. Government Printing Office, Washington DC 1920 (Nachdruck. London Stamp Exchange, London 1989, ).
* Hew Strachan: *European Armies and the Conduct of War.* Routledge, London u. a. 1992, . 
* Christoph Rass: *„Menschenmaterial“. Deutsche Soldaten an der Ostfront. Innenansichten einer Infanteriedivision 1939–1945* (= *Krieg in der Geschichte.* Bd. 17). Schöningh, Paderborn u. a. 2003,  (Zugleich: Aachen, Rheinisch-Westfälische Technische Hochschule, Dissertation, 2001).

## Vanjske veze
* Units & Formations 1930 - 1956  (en)
Juan Antonio Samaranch

**Huan Antonio Samaran** (; Barselona, 17. jul 1920 — Barselona, 21. april 2010) je bio katalonski sportski zvaničnik i predsednik Međunarodnog olimpijskog komiteta od 1980. do 2001.

## Biografija
Samaran je rođen u Barseloni u bogatoj porodici. Završio je višu poslovnu školu u Barseloni. Bio je šef misija španskih timova na brojnim olimpijskim takmičenjima, pre nego što ga je Fransisko Franko postavio za predsednika španskog nacionalnog olimpijskog komiteta i člana MOK. Samaran je bio poznata ličnost u poslednjim danima Frankove vladavine. Bio je potpredsednik MOK od 1974. do 1978. i španski ambasador u Sovjetskom Savezu i Mongoliji od 1977. do 1980. Zbog svojih zasluga u promovisanju olimpijskog pokreta, španski kralj Huan Karlos I mu je 1991. dao titulu markiza.

### Predsednik MOK
Samaran je izabran za predsednika MOK na 83. zasedanju te organizacije u Moskvi, koje je održano pre Letnjih olimpijskih igara 1980. - između 15. i 18. jula 1980.

Tokom svog mandata Samaran je uspeo da finansijski oporavi olimpijski pokret, uz velike prihode od televizijskih prava i sponzorstva. Iako su Letnje olimpijske igre 1984. i Letnje olimpijske igre 1988. bojkotovale države Istočnog bloka i još neke države, broj država članica MOK i učesnica svakih igara se povećavao tokom Samaranovog predsedništva. Samaran je takođe težio da se najbolji sportisti takmiče na Olimpijskim igrama, što je dovelo do postupnog prihvatanja profesionalnih sportista.

Samaran se 2001. godine nije ponovo kandidovao za predsednika MOK. Na tom mestu nasledio ga je Žak Rog. Samaran je postao počasni doživotni predsednik Međunarodnog olimpijskog komiteta.

Umro je 21. aprila 2010. u Barseloni od srčanog udara.

## Reference

## Vanjske veze

* Juan Antonio Samaranch and Olympism 
* Page on Samaranch's links to the Franco regime by Andrew Jennings
* 
* Semblanza de Juan Antonio Samaranch en la Fundación "Príncipe de Asturias" 
* Mr Juan Antonio Samaranch. Official website of the Olympic Movement
* Especial sobre la vida de Juan Antonio Samaranch.
Čvorci

**Čvorci** (lat. *Sturnidae*) su porodica ptica iz reda Vrapčarki (lat. *Passeriformes*).

## Pjev
Kreštav, oponaša glasanje drugih ptica.

## Literatura

* 
* 
* National Geographic Society (2002): *Field Guide to the Birds of North America*. National Geographic, Washington D.C. 
* Sibley, Charles Gald & Monroe, Burt L. Jr. (1990): *Distribution and taxonomy of the birds of the world: A Study in Molecular Evolution*. Yale University Press, New Haven, CT. 
*Zuccon, Dario; Cibois, Alice; Pasquet, Eric & Ericson, Per G.P. (2006): Nuclear and mitochondrial sequence data reveal the major lineages of starlings, mynas and related taxa. *Molecular Phylogenetics and Evolution* **41**(2): 333–344.   (HTML abstract)
*Hindmarsh, Andrew M; *et al.* (1984): Vocal Mimicry in Starlings http://www.jstor.org/pss/4534373 (HTML abstract)

## Vanjske veze

*  Starling videos , Internet Bird Collection
*  RSPB starling page, Royal Society for the Protection of Birds
* Videos, photos and sounds  - Internet Bird Collection
* A murmuration of starlings (video)
* How bird flocks are like liquid helium
* Dylan Winter and the starling Murmurations (video)
* Murmuration of Starlings - A Documentary Page on the Web